stanford-oval/wikipedia huggingface dataset:
משה עציוני
ביוגרפיה

משה עציוני נולד בז'אבנו שבגליציה באימפריה האוסטרו-הונגרית (לאחר המלחמה בפולין), לשיינדל לבית גרוסברד ויעקב קלפהולץ. בשנת 1932 סיים תואר מוסמך במשפטים באוניברסיטת קרקוב וב-1935 קיבל בה תואר דוקטור למשפטים.
בנעוריו החל לפעול בתנועת השומר הצעיר. בשנים 6–1932 ערך בקרקוב את "נאשה ואלקה" (Nasza Walka, 'מאבקנו').
ב-1936, בסיום לימודיו, עלה לארץ ישראל. תחילה עבד כפועל בתל אביב ולאחר מכן עבר לירושלים, שימש מזכיר ועד רחביה ולמד בבית הספר המנדטורי למשפטים. בשנת 1940 הוסמך כעורך דין ועבד כשנתיים במשרדו של עו"ד מרדכי עליאש. בשנים 1942–1945 עבד בעריכת דין והיה היועץ המשפטי של מחלקת התעשייה הכבדה והייצור המלחמתי בממשלת המנדט.
בשנת 1945 מונה לשופט שלום בתל אביב. עם קום המדינה בשנת 1948 התמנה לשופט ראשי בבית משפט השלום בחיפה. מאוחר יותר הוא שימש נשיא בית משפט השלום בחיפה, שופט ונשיא בבית המשפט המחוזי בחיפה ומשנת 1971 שופט בית המשפט העליון, עד פרישתו לגמלאות בהגיעו לגיל שבעים. בעת פרישתו עמד עציוני בראש ועדת הבחירות המרכזית.
עציוני עמד בראשותן של מספר ועדות ציבוריות:
ועדת החקירה שפעלה באוגוסט 1958 לחקירת אירועי מרד האסירים בכלא שטה.
ועדת החקירה הציבורית לעניין מאורעות 9 ביולי 1959 בוואדי סאליב (1959);
ועדת החקירה הממלכתית בעניין השמועות בדבר מתן תשלומי כסף להטיית משחקים בליגה הלאומית בכדורגל (1971);
ועדה לבדיקת חוק אימוץ ילדים (1979);
ועדה ממלכתית לבדיקת מעמד המורה ומקצוע ההוראה (1978–1979).
לאחר פרישתו מכס השיפוט היה עציוני נשיא בית הדין הציוני העליון.
ביוני 1943 נשא לאישה את יהודית שפָּאן. היה אב לשניים: יעקב ועמוס, לימים מנהל בית החולים מאייר לילדים שליד בית חולים רמב"ם בחיפה. אחד מנכדיו, דוד עציוני, כיהן כסגן ראש עיריית חיפה. על שמו רחוב בחיפה.
עציוני נקבר בקבורה חילונית בקיבוץ מרחביה.
לקריאה נוספת

אליקים רובינשטיין, לזכר השופט משה עציוני ע"ה: משפט, תבונה ואהבת אדם ועם, משפט וממשל 5 (2000), 401–407
'Etzioni, Moshe,' in: Harry Schneiderman, Itzhak J. Carmin, Who's who in world Jewry, 1978, p. 229.
הערות שוליים

↑  שופט שלום חדש - ד"ר מ. עציוני, הצופה, 6 במאי 1945
↑  מינויים, העיתון הרשמי 18, עמ' 106
↑  אליקים רובינשטיין, נתיבי ממשל ומשפט, משרד הביטחון, 2003, עמ' 459
| שופטים לשעבר בבית המשפט העליון |
| --- | --- | --- |
| נשיאים | זמורה • אולשן • אגרנט • זוסמן • לנדוי • כַהן • שמגר • ברק • ביניש • גרוניס • נאור • חיות |  |
| שופטים | דונקלבלום • חשין • אסף • זילברג • ברנזון • גויטיין • ויתקון • כהן • מני • הלוי • קיסטר • עציוני • שרשבסקי • בן-פורת • אשר • אלון • בכור • בייסקי • לוין • כהן • כהן • לוין • בך • נתניהו • חלימה • גולדברג • מלץ • אור • מצא • חשין • זמיר • דורנר • טל • שטרסברג-כהן • קדמי • טירקל • אנגלרד • ריבלין • פרוקצ'יה • לוי • ארבל • זילברטל • רובינשטיין • ג'ובראן • דנציגר • שהם • מלצר • מזוז • הנדל • קרא • ברון • פוגלמן |  |
| שופטים במינוי זמני | בקר • זהר • לוין • צלטנר • כהן • בן-עתו • שילה • שינבוים • אבנור • וייס • בן דרור • וינוגרד • ולנשטיין • אריאל • אלוני • בן יאיר • גולדברג • אלון • אילן • זועבי • ברלינר • עדיאל • חשין • שוחט |  |
ראו גם: שופטים מכהנים
| --- | --- |
בקרת זהויות :  NLI: 987007299107805171  ISNI: 0000 0000 6835 8069  LCCN: no2014011611  VIAF: 97328588   WorldCat (עם VIAF): 97328588
חמוס

חמוס באכילה
זוג חמוסי מחמד זכר משמאל, נקבה מימין
חָמוֹס המכונה גם חמוֹס הבית (שם מדעי: Mustela putorius furo; מספר מיני סמוריים דומים מכונים אף הם בשם "חמוס") הוא תת-מין של סמור שבוית כנראה מהחמוס המבאיש. אורך הזכרים יכול להגיע במקרים נדירים למטר מקצה האף עד קצה הזנב. משקלם של הזכרים 1–3 ק"ג ושל הנקבות 0.5-2 ק"ג. החמוס הוא קרניבור מובהק, כלומר הוא תלוי באספקת מזון מהחי.
בעבר היה החמוס נפוץ בתור חיית ציד באירופה ששימשה ללכידת עכברים, חולדות ומכרסמים אחרים, בזכות גופו הארוך והצר, המאפשר לו כניסה למחילותיהם. כיום הוא נפוץ יותר כחיית מחמד, אם כי ציד מכרסמים וחרקים בעזרת חמוסים נמשך עדיין בצפון אנגליה ובמקומות אחרים בעולם. מעמדו של החמוס כמשמיד מכרסמים וכחיית בית השתרש באירופה של ימי הביניים מכיוון שחתולים נחשבו אז על ידי הכנסייה כבני לוויה של מכשפות ועובדי שטן. מאוחר יותר תפס החתול את מקומו של החמוס. תוחלת החיים הממוצעת של חמוס היא 5–8 שנים, אך יש שנמצא תוחלת חיים שנעה בין 8 ל-12 שנים. החמוסים נוטים לישון הרבה, בין 18–20 שעות ביממה, ופעילים בעיקר בשעות הבוקר המוקדמות ובערבים.
מבנה גוף

החמוס בעל גוף מוארך וגמיש, מצטיין בגמישות תנועתו. רגליו קצרות ובכל אחת מהן 5 אצבעות. אפרכסות האוזניים קצרות ומעוגלות. פרוותם של החמוסים לרוב צפופה ורכה. הפרווה משתנה בעונות השנה, כאשר במהלך החורף היא הופכת לבהירה, ארוכה ומלאה, בעוד שבקיץ נושרת הפרווה והופכת דוקרנית יותר, ולעיתים נוצרות קרחות בגוף החמוסים, בעיקר בקצה הזנב.
ישנם גוונים שונים לפרווה: חום, שחור, לבקן, בלונדיני ועוד. למרבית החמוסים יש פרווה קצרה יחסית, אך קיימים חמוסי "אנגורה" בעלי פרווה ארוכה, שהם תוצאה של מוטציה חדה ונדירה יחסית בקרב החמוסים המבויתים.
מאחר שהחמוסים אוכלי בשר הם נדרשים למערכת שיניים בהתאם. מלתעותיהם מפותחות מאוד ומספר שיניהם 28–38.
היסטוריה

מבייתי החמוס אינם ידועים. במסמכים היסטוריים יווניים משנת 450 לפנה"ס לערך נזכר החמוס, וכמו כן הוא נזכר במסמכים רומיים כמשמש לציד ארנבות ומכרסמים כגון חולדות, עכברושים ועוד.
ריח

התקשורת בין הפרטים מבוססת במידה רבה מאוד על חוש הריח. לחמוס בלוטות ריח באזור פי הטבעת, שבהן הוא משתמש בעת סכנה או לצורך סימון שטח. ריחו של החמוס נובע גם מהפרשות הנובעות מזקיקי השיער, כך שהניתוח להסרת הבלוטות האנליות (שאינו מקובל בישראל) אינו פתרון יעיל לעידון ריחו של החמוס. עיקור או סירוס של החמוס, לעומת זאת, מפחית משמעותית את הפרשת הריח.
רבייה

נקבות החמוס מתייחמות פעמיים בשנה, החל מגיל שישה חודשים בערך ולרוב באביב הראשון לחייהן. הזכרים מגיעים לבגרות מינית באותו הגיל על פי רוב. את נקבות החמוס מומלץ לעקר טרם הייחום הראשון, מכיוון שלעיתים נקבות חמוס שלא התעברו במהלך הייחום לא יוצאות מייחום ומפתחות הרעלת אסטרוגן ואנמיה מאובדן דם. הנרתיק אצל נקבות מיוחמות מוגדל מאוד והייחום ניכר עליהן. אם נקבת חמוס לא מעוקרת נשארת בייחום במשך יותר משלושה שבועות, יש לעקרה או להוציאה מייחום באמצעות טיפול הורמונלי הניתן בהזרקה.
תזונה

התזונה הטבעית של חמוסים כוללת מכרסמים קטנים, חרקים, עופות, זוחלים קטנים, נחשים, קיפודים, ארנבים, ולעיתים אפילו ביצים. הם טורפים לא בררנים והם יאכלו את הטרף שלהם במלואו, כולל העצמות. חמוסים בשבי ניזונים משילוב של מוצרי בשר שכוללים עופות, מכרסמים קטנים, בשר בקר, טלה, חזיר וחיות משק אחרות, בשילוב של כופתיות מיוחדות לחמוסים שהרכבן התזונתי הוא בין 28%–32% חלבון מן החי ו-15%–20% שומן מן החי.
חמוסים לא מסוגלים לעכל בקלות פחמימות מורכבות, ולכן אינם יכולים לאכול דגנים וירקות. למרות שחמוסים מסוגלים לעכל פירות, הם לא מועילים להם ואפילו מזיקים, ועדיף להם להימנע מהם. חמוסים אוכלים בין 5%–7% ממשקל גופם ביום בהרבה ארוחות קטנות. מכיוון שמערכת העיכול שלהם קצרה וקצב חילוף החומרים שלהם גבוה, הם צדים וניזונים מספר פעמים ביום, ונוטים לאגור מזון.
הערות שוליים

| סמוריים |
| --- | --- | --- |
| סמורים | סמורים |  |
| סמור | הרמין • חמוס השלגים • חמוס מבאיש • חמוס סיבירי • סמור האמזונאס • סמור הררי • חמוס ערבות • סמור קולומביאני • סמור ארך-זנב • סמור יפני • סמור צהוב-בטן • חורפן אירופאי • סמור הרים אינדונזי • חמוס שחור-רגל • סמור מלאי • סמור מפוספס-גב • סמור מצרי |      |
| חורפן (סוג ומין יחיד) | חורפן אמריקאי |      |
| סמור פטגוני (סוג ומין יחיד) | סמור פטגוני |      |
| גריזונים | גריזונים |      |
| גריזון | גריזון גדול • גריזון קטן |      |
| סמור משויש (סוג ומין יחיד) | סמור משויש |      |
| חמוס מפוספס | חמוס מפוספס סהרי • בואש אפריקני |      |
| סמור אפריקאי (סוג ומין יחיד) | סמור אפריקאי |      |
| דלקים | דלקים |      |
| דלק | דלק הסלעים • דלק אמריקאי • דלק צהוב-גרון • דלק נילגירי • דלק אירופי • דלק יפני • דלק דייג • דלק סיבירי |      |
| גרגרן (סוג ומין יחיד) | גרגרן |      |
| טאירה (סוג ומין יחיד) | טאירה |      |
| גיריות | גיריות |      |
| גירית | גירית מצויה • גירית קוואקזית • גירית אסייתית • גירית יפנית |  |
| גירית דובית (סוג ומין יחיד) | גירית דובית |  |
| גירית סמורית | גירית סמורית בורנאית • גירית סמורית סינית • גירית סמורית ג'אווה • גירית סמורית בורמזית • גירית סמורית וייטנאמית |  |
| גיריות דבש | גיריות דבש |  |
| גירית דבש (סוג ומין יחיד) | גירית הדבש |  |
| גיריות אמריקאיות | גיריות אמריקאיות |  |
| גירית אמריקאית (סוג ומין יחיד) | גירית אמריקאית |  |
| לוטרות | לוטרות |  |
| --- | --- |
בקרת זהויות :  NLI: 987007528999705171  BnF: cb12151880k (data)  GND: 4130675-2  LCCN: sh85047848  NDL: 01115841  NKC: ph237382
ולדיסלב בלאנוצה

ולדיסלב "ולאד" בלאנוצה (ברומנית: Vladislav "Vlad" Blănuță; נולד ב-12 בינואר 2002 בחנצ'שט שבמולדובה) הוא כדורגלן רומני-מולדובני המשחק בעמדת החלוץ בקבוצת אוניברסיטת קלוז' מליגת העל הרומנית, בהשאלה מאוניברסיטת קראיובה.
חיים אישיים

אביו של בלאנוצה הוא אדוארד בלאנוצה (אנ'), מאמן נבחרת מולדובה בכדורגל נשים.
קריירת מועדונים

בלאנוצה גדל במחלקות הנוער של סלבוי וישהראד, סלביה פראג, פטרוקוב חנצ'שט, רגאל ספורט בוקרשט, ראפיד בוקרשט ופסקארה. ב-27 בדצמבר 2020 ערך את הופעת הבכורה שלו בקבוצה הבוגרת של פסקארה, בהפסד 3-0 לווירטוס אנטלה במסגרת המחזור ה-15 בסרייה ב' לעונת 2020/2021. זו הייתה הופעתו היחידה בעונה זו, בסיומה נשרה פסקארה לסרייה ג', ובעונת 2021/2022 ערך שש הופעות ליגה נוספות.
ב-2 בספטמבר 2022 הושאל בלאנוצה לאוניברסיטת קראיובה מליגת העל הרומנית למשך עונת 2022/2023. הוא ערך 12 הופעות ליגה בכל המסגרות והבקיע שער אחד במהלך תקופת ההשאלה, ובתום תקופת ההשאלה רכשה אותו אוניברסיטת קראיובה באופן קבוע. בעונת 2023/2024 ערך 31 הופעות ליגה והבקיע שמונה שערים, ובסיומה נשרה אוניברסיטת קראיובה לליגת המשנה הרומנית.
ב-12 ביולי 2024 הושאל למשך עונת 2024/2025 לאוניברסיטת קלוז' מליגת העל הרומנית.
קריירה בינלאומית

בלאנוצה שיחק בנבחרות הצעירות של מולדובה ורומניה.
הערות שוליים

↑  Блэнуцэ Эдуард, Родился 30.03.1971 г. Все футболисты России, СССР и СНГ. Информация, Биографии, Команды, Матчи, Голы, Интервью - footballfakts.ru, footballfakts.ru
↑  Moldoveanul care la 14 ani și-a luat inima-n dinți și a ales România. A mai jucat în Cehia, Republica Moldova și Italia, www.digisport.ro (ברומנית)
↑  Simone Negri, Pescara, esordio in Serie B per il giovane Blanuta, MondoPrimavera, ‏2020-12-27 (ב־)
↑  FCU 1948 Craiova l-a adus pe Vladislav Blănuţă, de la Pescara, pentru un sezon, News.ro, ‏2022-09-04 (ברומנית)
↑  OFICIAL | A semnat cu U Craiova 1948: Adrian Mititelu achită 250.000 de euro, www.digisport.ro (ברומנית)
↑  Naționala U19. Selecționerul Ciunciuc a anunțat lotul, FMF (ברומנית)
↑  Amical. Moldova U19 – Moldova U18 3-1, FMF (ברומנית)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ולדיסלב בלאנוצה".
פרסי בחירת הנוער 2006

| --- | --- |
 תאריך:  20 באוגוסט 2006
 מיקום:  קליפורניהיוניברסל סיטי, לוס אנג'לס, קליפורניה
 מנחים:  דיין קוק עם ג'סיקה סימפסון
 מפיק:  פול פלאטרי • בוב ביין • מייקל בורג • אדם וטרי (פעלולים)
 במאי:  ברוס גוארס
 רשת שידור:    פוקס
 →2005 2007← פרסי בחירת הנוער
 
טקס פרסי בחירת הנוער לשנת 2006 התקיים ב-20 באוגוסט 2006 באמפיתיאטרון גיבסון שבקליפורניה ושודר בערוץ פוקס. את הטקס הנחו השחקן והקומיקאי דיין קוק והזמרת-שחקנית ג'סיקה סימפסון ולאורכו הופיעו האומנים נלי פורטדו עם טימבלנד, ריהאנה וקווין פדרליין.
מספר המועמדויות הרב ביותר: הסרט "שודדי הקאריביים: תיבה של איש מת" - 9 מועמדויות
מספר הזכיות הרב ביותר: הסרט "שודדי הקאריביים: תיבה של איש מת" - 7 זכיות
מועמדויות וזכיות > בחירת הטלוויזיה

| שחקן בסדרה קומית | שחקנית בסדרה קומית | סדרה קומית/מוזיקלית |
| --- | --- | --- |
|  וילמר ולדראמה - מופע שנות ה-70 זאק בראף - סקראבס  סטיב קארל - המשרד  ג'ייסון לי - קוראים לי ארל  מייקל רפפורט - טירוף בבית  טיילר ג'יימס ויליאמס - כולם שונאים את כריס |  אלקסיס בלדל - בנות גילמור טישינה ארנולד - כולם שונאים את כריס  מילה קוניס - מופע שנות ה-70  אווה לונגוריה - עקרות בית נואשות  ג'יימי פרסלי - קוראים לי ארל  רייבן סימון - כל כך רייבן |  היי סקול מיוזיקל עקרות בית נואשות  כולם שונאים את כריס  בנות גילמור  קוראים לי ארל  טירוף בבית |
| שחקן בסדרת פעולה/דרמה | שחקנית בסדרת פעולה/דרמה | סדרת פעולה/דרמה |
|  אדם ברודי - The O.C. פטריק דמפסי - האנטומיה של גריי  מת'יו פוקס - אבודים  צ'אד מייקל מאריי - מגרש ביתי  קיפר סאת'רלנד - 24  טום ולינג - סמולוויל |  רייצ'ל בילסון - The O.C. קריסטן בל - ורוניקה מארס  סופיה בוש - מגרש ביתי  קתרין הייגל - האנטומיה של גריי  קריסטין קרוק - סמולוויל  אוונג'לין לילי - אבודים |  The O.C. האנטומיה של גריי  האוס  אבודים  מגרש ביתי  סמולוויל |
| סדרה מונפשת | ריאליטי | כוכב ריאליטי |
|  איש משפחה אבא אמריקאי  משפחת בונדוק  המלך היל  משפחת סימפסון  סאות' פארק |  אמריקן איידול הטופ מודל הבאה  היפה והחנון  לגונה ביץ': מחוז אורנג' האמיתי  הישרדות  יו מאמא |  דרו לאשיי - רוקדים עם כוכבים אשלי פרקר אנג'ל - There & Back  אראס בסקאוסקאס - הישרדות  פלייבור פלייב - טעם האהבה  האלק הוגאן - Hogan Knows Best  באם מרג'רה - ויוה לה באם |
| כוכבת ריאליטי | אישיות | סיידקיק |
|  לורן קונרד - הוליווד הילס קריסטין קאבלרי - לגונה ביץ': מחוז אורנג' האמיתי  דני אוונס - הטופ מודל הבאה  פריס הילטון - החיים הפשוטים  ברוק הוגן - Hogan Knows Best  סטייסי קייבלר - רוקדים עם כוכבים |  אשטון קוצ'ר ניק קאנון  מריה מנאונוס  ונסה לאשיי  ראיין סיקרסט |  אליסון מאק - סמולוויל פרסי דאגס השלישי - ורוניקה מארס  דונלד פייז'ון - סקראבס  חורחה גרסיה - אבודים  וינסנט מרטלה - כולם שונאים את כריס  אמורי נולסקו - נמלטים |
| הורות מאוחדת | פריצת השנה - שחקן/ית | פריצת השנה - סדרה |
|  לורן גרהאם - בנות גילמור טישינה ארנולד וטרי קרוז - כולם שונאים את כריס  אניטה ברון ומייקל רפפורט - טירוף בבית  אנריקו קולנטוני - ורוניקה מארס  קתרין היקס וסטפן קולינס - הרקיע השביעי  קלי רואן ופיטר גלאגר - The O.C. |  זאק אפרון - היי סקול מיוזיקל ג'נסן אקלס - על טבעי  מיילי סיירוס - האנה מונטנה  היילי דאף - הרקיע השביעי  ונסה הדג'נס - היי סקול מיוזיקל  ונטוורת' מילר - נמלטים |  נולד לרקוד כולם שונאים את כריס  הלוחשת לרוחות  נמלטים  על טבעי  יו מאמא |
מועמדויות וזכיות > בחירת המוזיקה

| אומן | אומנית | להקת רוק |
| --- | --- | --- |
|  ג'יימס בלאנט כריס בראון  דדי יאנקי  ג'ק ג'ונסון  טי.איי  קניה וסט |  קלי קלרקסון מרי ג'יי בלייג'  מריה קארי  ריהאנה  שאקירה  קארי אנדרווד |  פול אאוט בוי אול אמריקן ריג'קטס  ארקטיק מאנקיז  פו פייטרס  הובסטנק  רד הוט צ'ילי פפרז |
| סינגל השנה | אומן אר אן בי | שיר אר אן בי/היפ-הופ |
|  Dance, Dance - פול אאוט בוי Hips Don't Lie - שאקירה ווייקליף ז'אן  SOS - ריהאנה  Temperature - שון פול  Walk Away - קלי קלרקסון  You're Beautiful - ג'יימס בלאנט |  ריהאנה מרי ג'יי בלייג'  כריס בראון  מריה קארי  ג'יימי פוקס  ני-יו |  Promiscuous - נלי פורטדו וטימבלנד Ain't No Other Man - כריסטינה אגילרה  Buttons - הפוסיקט דולז וסנופ דוג  Check on It - ביונסה וסלים ת'אג  Hips Don't Lie - שאקירה ווייקלף ז'אן  Temperature - שון פול |
| אומן ראפ | שיר ראפ | שיר רוק |
|  בלאק אייד פיז מיסי אליוט  שון פול  טי.איי  פול וול  קניה וסט |  Ridin' - קמיליונר וקרייזי בון Lean wit It, Rock wit It - דם פרנצ'ייז בויז  Shake - ין יאנג טווינס ופיטבול  Snap Yo Fingers - ליל ג'ון, אי-40 ויאנג בלאד זי  What You Know - טי.איי  Where'd You Go - פורט מינור והולי ברוק |  Dance, Dance - פול אאוט בוי Dani California - רד הוט צ'ילי פפרז  I Write Sins Not Tragedies - פאניק! אט דה דיסקו  MakeDamnSure - טייקינג בק סאנדיי  Move Along - אול אמריקן ריג'קטס  Over My Head - דה פריי |
| שיר אהבה | פריצת השנה - אומן | פריצת השנה - אומנית |
|  What's Left of Me - ניק לאשיי Be Without You - מרי ג'יי בלייג'  For You I Will - טדי גייגר  So Sick - ני-יו  You and Me - לייפהאוס  You're Beautiful - ג'יימס בלאנט |  כריס בראון ג'יימס בלאנט  נארלס בארקלי  טיילור היקס  דניאל פאוטר |  ריהאנה נטשה בדינגפילד  לטויה לאקט  קתרין מקפי  אנה נאליק  דניאל פאוטר |
מועמדויות וזכיות > בחירת הספורט

| ספורטאי השנה | ספורטאית השנה |
| --- | --- |
 דייוויד בקהאם טום בריידי  מאט ליינארט  סטיב נאש  דוויין וייד  וינס יאנג:  מריה שראפובה סו בירד  ליסה לסלי  הולי מקפיק  דניקה פטריק  מישל וי
ספורטאי אקסטרים: ספורטאית אקסטרים
 שון וייט דני קאס  דייב מירה  טרווויס פסטרנה  פול רודריגז  ראיין שקלר:  סופיה מולאנוביץ' קארה-בת' ברנסייד  דאלאס פריידיי  לינדזי ג'ייקובליס  אליסה סטימר  האנה טטר
מועמדויות וזכיות > בחירת האופנה ושונות

| סקסי השנה | סקסית השנה | קומיקאי השנה |
| --- | --- | --- |
|  אורלנדו בלום כריס בראון  ניק לאשיי  ונטוורת' מילר  צ'אד מייקל מאריי  ג'סטין טימברלייק |  ג'סיקה אלבה רייצ'ל בילסון  סקרלט ג'והנסון  אווה לונגוריה  ריהאנה  ג'סיקה סימפסון |  אדם סנדלר ג'ק בלאק  ג'ים קארי  דיין קוק  רייצ'ל דראטץ'  כריס רוק |
| אייקון אופנה - גבר | אייקון אופנה - אישה | גריל מתכת בשיניים |
|  ניק לאשיי פ. דידי  קווין פדרליין  טרנס הווארד  ראיין סיקרסט  קניה וסט |  ג'סיקה אלבה מישה ברטון  האלי ברי  ביונסה  ג'סיקה סימפסון  גוון סטפאני |  ברוק הוגן פלייבור פלייב  מייק ג'ונס  קליס  נלי  פול וול |
| אומן V-Cast | משחק וידאו |  |
|  ריהאנה בלאק אייד פיז  שאקירה  ילוקארד |  New Super Mario Bros. Fight Night Round 3  Kingdom Hearts 2  Major League Baseball 2K6  Tom Clancy's Ghost Recon Advanced Warfighter |  |
בנק קונטיננטל

בנק קונטיננטל היה בנק ישראלי שהוקם בשנת 1974 ופעל בתחום האשראי לסחר חוץ, ומסחר במט"ח. בשנת 2004 נסגר הבנק לאחר שצבר הפסדים כבדים, ופעילותו הועברה לבנק הפועלים.
הבנק נוסד בשותפות על ידי בנק הפועלים (63.3%), ועל ידי הבנק הגרמני BFG (בנק האיגודים המקצועיים בגרמניה) שהחזיק 36.7% מהמניות. בשנת 2000 נרכש בנק BFG הגרמני על ידי בנק SEB השוודי (Skandinaviska Enskilda Banken).
הבנק עסק בעיקר במתן אשראי ליצואנים ישראליים באירופה. כמו כן עסק הבנק במסחר במטבע חוץ.
במהלך השנים 2000-2001 העניק הבנק אשראי בסכומים גבוהים מאוד לקבוצת פלד-גבעוני, עד כדי 75% מסכום ההון העצמי של הבנק. לאחר שהקבוצה נקלעה לקשיים, נאלץ הבנק למחוק את רובו המוחלט של החוב מספריו. בשנת 2003 נדרשו הבעלים להזרים הון נוסף לבנק, ובנובמבר 2003 רכש בנק הפועלים את חלקו של בנק SEB. הבנק נסגר בסוף יוני 2004, לאחר שהנכסים וההתחייבויות הועברו לבנק הפועלים.
הערות שוליים

↑  שלומי שפר, בנק הולך ונעלם, באתר הארץ, 24 בפברואר 2003
↑  סקירת מערכת הבנקאות לשנת 2004, באתר בנק ישראל
↑  בנק קונטיננטל ייסגר בסוף יוני, באתר ynet, 5 במאי 2004
| --- | --- |
בקרת זהויות :  NLI: 987007378085205171
פרסי בחירת הנוער 2011

| --- | --- |

 תאריך:  7 באוגוסט 2011
 מיקום:  קליפורניהיוניברסל סיטי, לוס אנג'לס, קליפורניה
 מנחים:  קיילי קווקו
 מפיק:  פול פלאטרי • בוב ביין • מייקל בורג
 במאי:  מייקל דמפסי
 רשת שידור:    פוקס
 →2010 2012← פרסי בחירת הנוער
טקס פרסי בחירת הנוער לשנת 2011 התקיים ב-7 באוגוסט 2011 באמפיתיאטרון גיבסון שבקליפורניה ושודר בערוץ פוקס. את הטקס הנחתה השחקנית קיילי קווקו ולאורכו הופיעו האמנים וויל.איי.אם, סלינה גומז והסצנה, ואן ריפאבליק וג'ייסון דירולו. בטקס זה האמנית טיילור סוויפט קיבלה את פרס Ultimate, ואילו הזמרת והשחקנית דמי לובאטו קיבלה את פרס השראה מטעם Acuvue.
מספר המועמדויות הרב ביותר: הסרט "דמדומים 3: ליקוי חמה" - 10 מועמדויות
מספר הזכיות הרב ביותר: הסרט "הארי פוטר ואוצרות המוות - חלק ראשון" + הסדרה "יומני הערפד" + הזמרת והשחקנית סלינה גומז + הזמרת טיילור סוויפט - 5 זכיות כל אחד
מועמדויות וזכיות > בחירת המוזיקה

| אמן | אמנית | להקה |
| --- | --- | --- |
|  ג'סטין ביבר ג'ייסון דירולו  סי-לו גרין  אנריקה איגלסיאס  ברונו מארס |  טיילור סוויפט אדל  ליידי גאגא  קייטי פרי  ריהאנה |  סלינה גומז והסצנה בלאק אייד פיז  פאר איסט מובמנט  הרכב Glee  דה סקריפט |
| סינגל השנה | אמן אר אן בי/היפ-הופ | שיר אר אן בי/היפ/הופ |
|  Who Says - סלינה גומז והסצנה Born This Way - ליידי גאגא  Firework - קייטי פרי  Give Me Everything - פיטבול, אפרוג'ק, ני-יו ונאייר  The Time (Dirty Bit) - בלאק אייד פיז |  אמינם לופה פיאסקו  ניקי מינאז'  פיטבול  קניה וסט |  Run the World (Girls) - ביונסה All of the Lights - קניה וסט וריהאנה  Don't Wanna Go Home - ג'ייסון דירולו  I Need a Doctor - ד"ר דרה, אמינם וסקיילר גריי  Just Can't Get Enough - בלאק אייד פיז |
| אמן רוק | שיר רוק | אמן קאנטרי |
|  פאראמור 30 Seconds to Mars  פו פייטרס  לינקין פארק  ואן ריפאבליק |  Monster - פאראמור Good Life - ואן ריפאבליק  Rope - פו פייטרס  Sing - מיי כמיקל רומנס  Waiting for the End - לינקין פארק |  קית' אורבן ג'ייסון אלדין  לוק בריאן  בראד פייזלי  בלייק שלטון |
| אמנית קאנטרי | להקת קאנטרי | שיר קאנטרי |
|  טיילור סוויפט מירנדה למברט  ג'נט מקארדי  קלי פיקלר  קארי אנדרווד |  ליידי אנטבלום דה בנד פרי  ליטל ביג טאון  ראסקל פלאטס  סטיל מגנוליה |  Mean - טיילור סוויפט Country Girl - לוק בריאן  Honey Bee - בלייק שלטון  If I Die Young - דה בנד פרי  Just a Kiss - ליידי אנטבלום |
| שיר אהבה | שיר פרידה | פריצת השנה |
|  Love You like a Love Song - סלינה גומז והסצנה Come Down with Love - אולסטאר וויקנד  Just the Way You Are - ברונו מארס  Mine - טיילור סוויפט  Teenage Dream - קייטי פרי |  "Back to December" - טיילור סוויפט "Fuck You!" - סי-לו גרין  "Grenade" - ברונו מארס  "Rolling in the Deep" - אדל  "See No More" - ג'ו ג'ונאס |  ברונו מארס אדל  חביאר קולון  סקוטי מק'קרירי  ויז קאליפה |
| הכוכב של הקיץ | הכוכבת של הקיץ | השיר של הקיץ |
|  ברונו מארס ג'ייסון דירולו  דייוויד גטה  ליל ויין  פיטבול |  קייטי פרי ביונסה  סלינה גומז  דמי לובאטו  בריטני ספירס |  Skyscraper - דמי לובאטו Last Friday Night (T.G.I.F.) - קייטי פרי  The Lazy Song - ברונו מארס  Party Rock Anthem - LMFAO  Super Bass - ניקי מינאז' |
מועמדויות וזכיות > בחירת הספורט

| ספורטאי השנה | ספורטאית השנה |
| --- | --- |
 שון וייט דירק נוביצקי  מני פקיאו  אלברט פוחולס  אלכס רודריגז:  שון ג'ונסון דניקה פטריק  מריה שראפובה  לינדזי וון  סרינה ויליאמס
מועמדויות וזכיות > בחירת האופנה ושונות

| סקסי השנה | סקסית השנה | קומיקאי/ת השנה |
| --- | --- | --- |
|  ג'סטין ביבר ג'ו ג'ונאס  טיילור לאוטנר  רוברט פטינסון  איאן סומרהולדר |  סלינה גומז נינה דוברב  קים קרדשיאן  מינקה קלי  מילה קוניס |  אלן דג'נרס ג'ימי פאלון  ג'ורג' לופז  אנדי סמברג  דניאל טוש |
| אייקון אופנה - גבר | אייקון אופנה - אישה | ערפד/ית השנה |
|  זאק אפרון ג'סטין ביבר  כריס קולפר  ג'יידן סמית'  ג'סטין טימברלייק |  טיילור סוויפט מיילי סיירוס  ונסה הדג'נס  ליידי גאגא  ג'ניפר לופז |  רוברט פטינסון נינה דוברב  ניקי ריד  אלכסנדר סקארסגארד  איאן סומרהולדר  פול וסלי |
| כוכב רשת | ציוץ בטוויטר | פרס השראה מטעם Acuvue |
|  רבקה בלאק קינן קאהיל  שיין דוסון  אלי ובלייר פואולר  סמ"ר סקוט מור |  ג'סטין ביבר אלן דג'נרס  אשטון קוצ'ר  דמי לובאטו  הומר סימפסון |  דמי לובאטו |
פרס Ultimate: 
 טיילור סוויפט:
ליגת העל הרוסית ברוגבי

| --- | --- |

 שם מלא:  הפריימר ליג הרוסי
 כינוי:  ליגת העל הרוסית
 תחום:  רוגבי
 ארגון:  פדרציית הרוגבי הרוסית
 מדינות:  רוסיה רוסיה
 קבוצות:  10 
 תקופת הפעילות:  1991–הווה (כ־34 שנים)
 שמות קודמים:  הליגה המקצוענית
 מירב הזכיות:  קרסני יאר קרסנויארסק
 מפעל מקביל:  הגביע הרוסי ברוגבי
 מפעל נמוך:  ליגת המשנה הרוסית ברוגבי
 אתר רשמי
 
קבוצת הרוגבי המעוטרת ביותר – קרסני יאר
ליגת העל הרוסית ברוגבי (ברוסית: Регбийная Премьер-Лига) היא ליגת הרוגבי הבכירה ביותר ברוסיה. בשנת 2004 הליגה אורגנה בשם ליגת הרוגבי המקצוענית (Профессиональная регбийная лига). בשנת 2014 שינתה שמה לפרמייר-ליג הרוסי ברוגבי (Регбийная премьер-лига).
הקבוצות בעונת 2024/2025

יניסיי-STM
מטאלורג נובוקוזנצק
קרסני יאר
סלבה מוסקבה
VVA מחוז מוסקבה
לוקומוטיב פנזה
סטרלה קאזאן
דינמו מוסקבה
שיטת המשחקים

כל מועדון משחק נגד היריב פעמיים; ארבע נקודות מוענקות עבור ניצחון, שתיים על תיקו, לא מוענקות נקודות על תבוסה. מאז 2006, הליגה נערכת בשיטת טבלת ליגה ופלייאוף. ארבע הקבוצות הטובות ביותר ממשיכות להתמודד בפלייאוף על תואר האליפות.
בשנת 2020 שונתה השיטה כך ששש הקבוצות הטובות ביותר בעונה הסדירה ממשיכות במאבק בפלייאוף, שתיים מהן, שסיימו במקום הראשון והשני, מקבלות כרטיסים ישירים לחצי הגמר. קבוצות שסיימו במקום השלישי עד השישי, במסגרת העונה הסדירה יקבעו שני משתתפים נוספים בחצי הגמר במסגרת משחקי בית וחוץ. קבוצות מהמקום השביעי עד העשירי יקיימו טורניר נפרד.
מבנה הליגות

הדרגה העליונה של הרוגבי ברוסיה היא ליגת העל. מתחתיה נמצאות הליגה הרוסית הראשונה ברוגבי (הדרגה השנייה) והליגה הפדרלית (הדרגה השלישית, המהווה לליגת החובבנים) המחולקת לשמונה חטיבות אזוריות: אורל, סיביר, עבר הוולגה, דרום, מרכז, מוסקבה, צפון-מערב וקרסנויארסק.
לאחר כל עונה, שתי הקבוצות העליונות בליגה הראשונה מחליפות את שתי הקבוצות התחתונות בליגת העל והאלופות של כל אזור בליגה השנייה מחליפות את כל חמש הקבוצות התחתונות בליגה הראשונה.
הליגה השנייה היא הדרגה הנמוכה ביותר של הרוגבי המקצועני ברוסיה.